46ኛው የኢጋድ የሚኒስትሮች ካውንስል ስብሰባ የተለያዩ ውሳኔዎችን በማሳለፍ ተጠናቀቀ
በጅቡቲ ለሁለት ቀናት ሲካሄድ የቆየው 46ኛው የምስራቅ አፍሪካ የልማት በይነ መንግስታት (ኢጋድ) የሚኒስትሮች ካውንስል ስብሰባ የተለያዩ ውሳኔዎችን በማሳለፍ ተጠናቀቀ፡፡በኢፌዴሪ ውጭ ጉዳይ ሚኒስትር ዶክተር ወርቅነህ ገበየሁ ሰብሳቢነት በጅቡቲ የተካሄደው 46ኛው የምስራቅ አፍሪካ የልማት በይነ መንግስታት (ኢጋድ) የሚኒስትሮች ካውንስል ስብሰባ የተለያዩ ውሳኔዎችን በማሳለፍ ነው የተጠናቀቀው፡፡በስብሳባው የኢጋድ አባል አገሮች የውጭ ጉዳይ ሚኒስትሮች እንዲሁም የአፍሪካ ህብረትን ጨምሮ የሌሎች ዓለም አቀፍ ባለድርሻ አካላት ተወካዮች ተገኝተዋል።የኢጋድን አሰራር ለማዘመን የቀረበውን የማሻሻያ ሃሳብ አስፈላጊነት ውይይት በማድረግ የቀረበው የማሻሻያ ሃሳብ እስከ ቀጣዩ የበይነ መንግታቱ የሚኒስትሮች መደበኛ ስብሰባ ድረስ በሚመለከተው አካል በኩል ተጨማሪ ውይይት እንዲደረግበትና ለቀጣይ ውሳኔ እንዲቀርብ ወስኗል።ስብሰባው በተጨማሪም በቀይ ባህርና በባህረ ሰላጤው አካባቢ የሚያጋጥሙ ተግዳሮቶችን ለመፍታት የሚያስችል ቀጠናዊ አሰራር ከአፍሪካ ህብረትና ሌሎች ጉዳዩ ከሚመለከታቸው ዓለም አቀፍ ባለድርሻ አካላት ጋር ትብብር መፍጠር በሚቻልበት ጉዳይ ዙሪያም ውይይት በማድረግ ውሳኔዎችን አስልፈዋል፡፡(ምንጭ፡-የውጭ ጉዳይ ጉዳይ ሚኒስቴር ቃልአቀባይ ጽ/ቤት)